สวัสดีค่ะ หนูมีอาการท้องป่องแต่ไม่มีอาการปวดใดๆ ประมาณเดือนนึงแล้วหนูสังเกตเวลานอนหงายท้องน้อยขวาล่างมีอาการบีบตัวรู้สึกได้ชัดเจน คลำดูมีลักษณะเหมือนลำไส้บีบตัวแข็งขึ้นความยาวขนาดนิ้วกลางค่ะ บีบแข็งคลำได้เป็นก้อนแล้วก็คลายออก หนูไม่เจ็บเลยค่ะแต่รู้สึกตึงๆ อาการบีบแข็งนี้ถ้านอนหงายจะรู้สึกเป็นระยะห่างประมาณ10-15นาทีต่อครั้งจนหนูต้องนอนตะแคงขวาถึงนอนหลับได้ค่ะ ถ้านอนหงายรู้สึกเหมือนมีก้อนหินหนักซักร้อยกรัมอยู่ตรงบริเวณนั้นเลยค่ะ เวลากลางวันจะรู้สึกบีบเกร็งแม้กระทั่งยืนหรือเดินเหมือนมีก้อนดันขึ้นบริเวณหัวกางเกงแบบนี้ค่ะ แล้วก็ไม่เจ็บแต่จะเป็นอาการแบบทำให้รู้สึกกังวล หนูอยู่อังกฤษตอนนี้กำลังตรวจหาสาเหตุอยู่ค่ะ อาทิตย์ก่อนตรวจเนื้อบอกมดลูกแต่ผลก็ปกติ แล้วตรวจเลือดก็ปกติ วันนี้ให้งดอาหาร12ชั่วโมงแล้วตรวจเลือดผลจะออกอาทิตย์หน้า หนูอยากทราบว่าอาการที่หนูเป็นคืออะไรคะ
สวัสดีค่ะ อาการท้องโตขึ้น อาจเกิดจากการมีน้ำหรือลมในช่องท้องมากเกินไป เช่นการรับประทานอาหารที่มีแก๊ซมากหรืออาหารย่อยยากมีไขมันสูง หรือเกิดจากมีก้อนผิดปกติในช่องท้อง จากมดลูก รังไข่ กระเพาะปัสสาวะ หรือลำไส้ใหญ่แนะนำสังเกตอาการร่วมอื่นๆเช่น เลือดออกผิดปกติทางช่องคลอด ปัสสาวะแสบขัด มีไข้ ขาบวม การขับถ่ายผิดปกติ หากมีอาการเหล่านี้ควรรีบกลับไปพบแพทย์ ถ้าไม่มีอาการอะไรร้ายแรง ก็กลับไปฟังผลเลือดกับแพทย์ตามนัด การจะได้ให้การวินิจฉัยที่แน่นอน ต้องตรวจร่างกายจริง และตรวจเลือดที่เกี่ยวข้องร่วมด้วยค่ะ